মুম্বই: জন্মদিনে বোর্ডের তরফে খুব একটা ভাল উপহার পেলেন না সচিন রমেশ তেন্ডুলকর ৷ স্বার্থের সংঘাত নিয়ে বোর্ডের অম্বুডসম্যানের পক্ষ থেকে নোটিস পেলেন সচিন ৷ শুধু একা মাস্টার-ব্লাস্টার নন, নোটিস পাঠানো হয়েছে ভিভিএস লক্ষ্মণকেও ৷ আইপিএলে দিল্লি ক্যাপিটালস দলের পরামর্শদাতা পদে যোগ দিয়ে স্বার্থের সংঘাতের চিঠি বোর্ডের অম্বুডসম্যান ডি কে জৈনের তরফে পেয়েছিলেন সৌরভ গঙ্গোপাধ্যায় ৷ এবার একই সমস্যায় পড়লেন সচিন-লক্ষ্মণও ৷ দু'জনেই বোর্ডের ক্রিকেট পরামর্শদাতা কমিটির সদস্য হয়েও আইপিএলের দুই ফ্র্যাঞ্চাইজি দল মুম্বই ইন্ডিয়ান্স ও সানরাইজার্স হায়দরাবাদের হয়ে মেন্টরের দায়িত্ব পালন করছেন।
সৌরভের পর এবার সচিন-লক্ষ্মণের বিরুদ্ধেও স্বার্থের সংঘাতের অভিযোগ, নোটিস পাঠাল বোর্ড